b'\n_START_ARTICLE_\nFinal Fantasy IV\n_START_SECTION_\nUtvikling\n_START_PARAGRAPH_\nEtter utgivelsen av Final Fantasy III i 1990, planla Square \xc3\xa5 lage to nye Final Fantasy-spill; et for Famicom og et annet for Super Famicom, kalt henholdsvis Final Fantasy IV og Final Fantasy V. P\xc3\xa5 grunn av finansielle og planleggingsmessige begrensninger, ble Famicom-spillet kansellert og Super Famicom-spillet omd\xc3\xb8pt til Final Fantasy IV. Stort sett det eneste som finnes av det kansellerte spillet er et bilde som viser hvordan det ville ha sett ut. Dette kom ikke fra en tidlig versjon av spillet, men ble laget for et japansk blad.\n_START_SECTION_\nMusikk\n_START_PARAGRAPH_\nMusikken i Final Fantasy VI ble komponert av Nobuo Uematsu. Han har sagt at \xc3\xa5 lage musikken var vanskelig p\xc3\xa5 grunn at de skulle ta i bruk maskinvaren i en Super Famicom for f\xc3\xb8rste gang. Prosessen bestod av pr\xc3\xb8ving og feiling og de som jobbet med lyden m\xc3\xa5tte ofte sove p\xc3\xa5 kontoret i soveposer. Teksten han skrev til CD-utgivelsen av lydsporet er humoristisk undertegnet med \xc2\xabApril 13, 1991, 1:30 a.m. (in the office, naturally)\xc2\xbb._NEWLINE_Musikken ble godt mottatt. Kritikerne roste kvaliteten p\xc3\xa5 komposisjonene p\xc3\xa5 tross av det begrensede mediet. Sporet \xc2\xabTheme of Love\xc2\xbb er til og med en del av musikkpensumet til elever p\xc3\xa5 japanske skoler. Uematsu har ogs\xc3\xa5 spilt noen av melodiene i konserter._NEWLINE_Tre album med musikk fra Final Fantasy IV har blitt utgitt i Japan. Det f\xc3\xb8rste albumet, Final Fantasy IV Original Sound Version, ble gitt ut 14. juni 1991 og inneholder 44 spor fra spillet. Det andre albumet, Final Fantasy IV: Celtic Moon, ble gitt ut 24. oktober 1991 og inneholder utvalgte spor fra spillet arrangert av M\xc3\xa1ire Breatnach og spilt av keltiske musikere.  Det tredje albumet, Piano Collections Final Fantasy IV, ble gitt ut 21. april 1992 og inneholder utvalgte spor spilt p\xc3\xa5 piano av Toshiyuki Mori. Dette albumet startet tradisjonen med \xc3\xa5 gi ut album med Final Fantasy-musikk spilt p\xc3\xa5 piano fra senere spill i serien. Flere spor fra spillet har ogs\xc3\xa5 dukket opp p\xc3\xa5 samlealbum produsert av Square, inkludert The Black Mages og Final Fantasy: Pray. Grupper som Project Majestic Mix, som fokuserer p\xc3\xa5 \xc3\xa5 lage og spille nye arrangement av videospillmusikk, har ogs\xc3\xa5 lisensiert og spilt musikk fra Final Fantasy IV.\n_START_SECTION_\nVersjoner og gjenutgivelser\n_START_PARAGRAPH_\nFinal Fantasy IV har blitt portert til flere plattformer. Utgivelsene har bare mindre forskjeller i forhold til hverandre. Per dags dato har en enklere versjon blitt utgitt p\xc3\xa5 Super Famicom og spillet har blitt portert til PlayStation (1997), WonderSwan Color (2002) og Game Boy Advance (2005).\n_START_SECTION_\nNintendo DS\n_START_PARAGRAPH_\nNinendo DS-versjonen har flere oppdateringer, slik som stemmer, minispill og andre forskjeller p\xc3\xa5 oppbygningen. Spillet ble utgitt som en del av Final Fantasy-seriens 20-\xc3\xa5rsjubileum. Det ble utviklet av Matrix Software, som tidligere utviklet Final Fantasy III for Nintendo DS, og utviklingen ble styrt av medlemmer av det opprinnelige utviklerteamet._NEWLINE_Denne versjonen ble utgitt i Japan 20. desember 2007 og i Nord-Amerika 22. juli 2008. I Europa er den forel\xc3\xb8pig satt til tredje kvartal av 2008.'